 Fidio kan ṣafihan ọkunrin naa to jẹ ẹni ọdun mọkandinlọgbọn nibi to ti n sare laarin igboro Notting Hill, to wa ni iha Iwọ oorun London. Ṣaaju ni awọn eeyan adugbo ti kọkọ pe ileeṣẹ ọlọpaa lẹyin ti wọn ri odidi gende ọhun nihoho, ni kete to foju ganni ọlọpaa tan lo ba ẹsẹ rẹ sọrọ. Ọkọ mi bá àwọn ọmọ wa sọrọ lágo kan kó tó wọ bàálù tó já, àmọ háà! - Ìyàwó Olasunkanmi Olawunmi Ẹnikan ti iṣẹlẹ naa ṣoju rẹ, Pedro Lula, sọ fun awọn akọroyin pe, idi iṣẹ ni oun wa ti oun fi ri ọkunrin naa ti awọn ọlọpaa mẹta n le laarin titi, ti oun si fi ẹrọ ibaraẹnisọrọ oun ka iṣẹlẹ naa silẹ. Fidio ọhun ṣafihan bi ọkunrin ọhun ṣe n salọ, ti ọlọpaa meji n le, ki ọlọpaa kẹta to darapọ mọ wọn. Lẹyin o rẹyin, awọn ọlọpaa le ọkunrin naa ba, ti wọn si fi orukọ rẹ lede gẹgẹ bii Ross Springham. Lẹyin naa ni wọn gbe lọ sile ẹjọ to wa ni Westmisnter, nibi to ti kawọ pọn rojọ niwaju adajọ, to si sọ pe oun gba pe oun jẹbi ẹsun rinrin nita gbangba ni ihoho. Bo tilẹ jẹ pe oṣu to n bo ni wọn yoo ṣe idajọ rẹ, adajọ ti ni ko lọ sinmi latimọle fun igba diẹ titi ti wọn yoo fi ṣe idajọ rẹ. Tí mi ò bá rí ògùn rà fún ọmọ mi, á máa gé ara rẹ jẹ tí ẹjẹ yóò máa ṣàn Ọlọpàá Ogun ké pe ẹni tó ni Pavillion Hotel láti wá ṣàlàyé ìdí tí kámẹrà fi wà nínú yàrá Nigba to n sọrọ lori iṣẹlẹ ọhun, agbẹnusọ ileeṣẹ ọlọpaa ni London sọ pe ootọ ni iwadii wọn fi han pe ọkunrin naa n rin laarin ilu ni ihoho. O fi kun pe nnkan biii aago mẹjọ aarọ ni wọn gba ipe pajawiri nipa ọkunrin ọhun, nigba ti wọn de agbegbe naa, wọn ba bẹẹ lootọ ki wọn to fi ṣikun ofin mu. Okunrin kan ti dero ile ẹjọ lẹyin ti wọn fẹsun kan pe o jade saarin ilu ni ihoho ọmọluabi. : Nudity in public: Ọkùnrin kan dèrò àtìmọlé lẹyìn tó bọ sí ìgboro ní ìhòhò ọmọlúàbí 